Publication: Magyar Közlöny
Issue: MK-2003-118 (Year: 2003, Number: 118)
Era: 1990-2004
Section: [1/1994. (I. 7.) AB határozat, ABH 1994, 29.].
Paragraph Index: 475

3. A jogorvoslathoz való jog, noha a bírói eljárásban is érvényesítendõ, más jelentõsséggel bír a közigazgatási és más hatósági döntésekkel kapcsolatban. A bírói úthoz való jog eltérõ tartalmú a jogorvoslati joghoz képest, és részben több eljárási garancia érvényesülésének biztosítását írja elõ. A jogorvoslati jognak is érvényesülnie kell a bírói eljárásban az Alkotmány 57. § (5) bekezdése alapján, a bírósági eljárásban azonban az érdemi, ügydöntõ határozat postai kézbesítésének szabályozása — a IV. 2. pontban kifejtettekre figyelemmel — eltérhet a közigazgatási és más hatósági eljárásra elõírt szabályoktól. A jogviták bírói elbírálásával szemben a közigazgatási és más hatósági eljárás egyik jellegzetessége, hogy azokban eltérõen érvényesülhet a felek (ügyfelek) önrendelkezési joga, akár attól függõen is, hogy az eljárás hivatalból vagy kérelemre indul. Elõfordulhat egyes a közigazgatási és más hatósági eljárásokban, hogy a személy csupán az érdemi, ügydöntõ határozat kézbesítésekor értesül az eljárásról. A különféle eljárások sajátos jellegzetességeire — a kézbesítés vagy eredménytelen kísérlete jogkövetkezményei elhárításának lehetõségeire vonatkozó szabályozásnál — a jogalkotónak tekintettel kell lenni. Az Alkotmánybíróság gyakorlata szerint az a szabály, hogy jogorvoslattal „a törvényekben meghatározottak szerint” lehet élni, utalás az eltérõ szabályozási lehetõségekre;

Source: https://magyarkozlony.hu/hivatalos-lapok/e77cf615bc436b71ac7eca58dfc0b8bbb798d201/dokumentumok/b09cbea85d60b6cc0b4004815c23f695daa3c119/letoltes